Mina pean kahjuks täpitargaga ühinema selles osas, mis puudutab ülikooliharidusega inimeste keeleoskust. See tõesti läheb kogu aeg kehvemaks. Keskmiselt muidugi - on ka praegu  väga häid keelekasutajaid, aga keskmine tase kukub pidevalt.  Kõiges uhkusetulvas adaptsiooni ja enesealalhoiu sümbioosi üle paneb see ikkagi pisut muretsema. Muutumine ja kohanemine on enesestmõistetav, paratamatu ja tänuväärtki, aga just põhialused tikuvad ju paigast ära minema. Aru saamine ei tohiks tõesti keelekasutuses ainsaks kriteeriumiks olla.  Kusjuures materdamisest võib ka tulu tõusta. Näiteks need (no igal juhul enamik neist), kes Helju Valsi tippaegadel (ja neid aegu ei anna  mõistetavatel põhjustel võrrelda ta praeguste ülesastumistega)tema keelehooldest läbi käisid, said aeg-ajalt tunda end alandatute, solvatute ja porri tallatutena, aga on talle tagantjärele ikkagi tohutult tänulikud.